La Volta Ciclista Comunitat Valenciana Fèmines ha finalitzat hui la seua primera etapa en el Port de Sagunt
16 de febrer 2023

![](/media/pqkjk3fd/c4_vuelta.jpg?width=850&height=566.9886363636364)

Hui ha començat la setena edició de la Setmana Ciclista - Volta Comunitat Valenciana Fèmines, prova 2.1 organitzada en la Comunitat Valenciana pel Club Ciclista Escapada i inclosa en el calendari europeu de la Unió Ciclista Internacional (UCI), que es disputarà fins al dia 19. La Setmana Valenciana - Volta Comunitat Valenciana Fèmines consta de quatre etapes en línia i Sagunt ha sigut la meta de la primera etapa, la qual ha començat a València. La italiana, Elisa Balsamo (Trek Segafredo), ha guanyat la primera etapa i és, per tant, la primera líder de la carrera.

L'eixida ha tingut lloc sobre les 13.30 hores des del carrer Pere Cabanes de València i ha passat per Poble Nou, Montcada, Sant Isidre de Benagéber, Nàquera, Serra, Torres Torres, Estivella, Gilet, l'estació de Les Valls, Quartell, Estivella, Sagunt i el Port de Sagunt. Com en les anteriors edicions, la carrera torna a ser present en les tres províncies de la comunitat: Castelló, València i Alacant.

![](/media/2ofi5nxn/c1_vuelta.jpg?width=850&height=566.9886363636364)

L'alcalde de Sagunt, Darío Moreno; el regidor del departament d'Activitat Física, Salut i Esports, Javier Timón, i la presidenta del Consell Agrari, Ana María Quesada, han fet lliurament de diferents premis a les guanyadores de diferents categories de la carrera.

Les corredores durant l'etapa de hui han completat un recorregut de 119 km entre Sagunt i València. En cada pas per Sagunt, quilòmetres 51 (sobre les 14.20 hores) i 82 (sobre les 16.40 hores), en l'avinguda Pianista Mario Monreal al costat del CEIP Montíber en el nucli de Sagunt, hi ha hagut situat dos esprints especials. La meta ha estat situada en l'avinguda Mediterrani del Port de Sagunt. La prova ha passat també per l'Alt de l’Oronet, un port de muntanya de 2a categoria.

Darío Moreno ha destacat que «**estos grans esdeveniments pretenen donar visibilitat a l'esport femení. Parlem d'una situació en la qual encara no existeix igualtat, no en retribucions ni en nivell de recursos que dediquem a l'esport femení, i per tant, amb esdeveniments com este posem en relleu l'alta qualitat que existeix ja en esta part de l'esport i de les esportistes, i també, la necessitat de continuar avançant**».

![](/media/ykqnrlnc/c2_vuelta.jpg?width=375&height=250&mode=max)![](/media/kgspxyc4/c3_vuelta.jpg?width=368&height=245&mode=max)

Timón ha assenyalat que «**ha conclòs l'esdeveniment esportiu per excel·lència al qual un any més responem amb eixe compromís de promocionar l'esport femení, crec que esta és la millor ocasió, ja és la sisena edició de les set que s'emporten celebrades, en les quals participem. Per eixe mateix motiu, per ser referència d'igualtat quant a l'esport femení, per tant, només podem traslladar la nostra satisfacció, perquè la nostra ciutat haja viscut un espectacle esportiu novament**».

D'altra banda, Moreno ha indicat que ha sigut una jornada «**festiva i alegre, i continuarem apostant per aquesta mena d’esdeveniments que ens fan créixer com a ciutat, posicionar-nos en el mapa, atraure riquesa al municipi, i a més, vincular-nos la deporte femení. Som una ciutat referent i precisament els àmbits de l'esport i de la igualtat juguen un paper imprescindible, hui els veiem entrellaçats en esta gran prova esportiva**».

![](/media/05bkuocz/c5_vuelta.jpg?width=850&height=566.9886363636364)

En la competició participen 23 equips de quatre continents: Europa, Amèrica, Àsia i Oceania. 12 formacions de categoria UCI WorldTour, 6 d'ells espanyols i un total 161 ciclistes. Es destaca la participació d'Annemiek van Vleuten, guanyadora de les dos últimes edicions i campiona del món i de les ciclistes valencianes, Sofia Rodríguez, Alba Teruel, Paula Soler i Sandra Alonso. Per al correcte desenvolupament de la prova, s'ha comptat amb 30 vehicles d'organització i 30 motos d'enllaç.

![](/media/efhfj5fd/okwhatsapp-image-2023-02-16-at-19-40-52-2.jpeg?width=850&height=566.5283203125)

*   [](http://www.facebook.com/sharer.php?u=https://aytosagunto.es/va/actualitat/la-volta-ciclista-comunitat-valenciana-femines-ha-finalitzat-hui-la-seua-primera-etapa-en-el-port-de-sagunt/ "Facebook")
*   [](http://twitter.com/share?url=https://aytosagunto.es/va/actualitat/la-volta-ciclista-comunitat-valenciana-femines-ha-finalitzat-hui-la-seua-primera-etapa-en-el-port-de-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-volta-ciclista-comunitat-valenciana-femines-ha-finalitzat-hui-la-seua-primera-etapa-en-el-port-de-sagunt/ "Linked In")
*   [](mailto:?body=https://aytosagunto.es/va/actualitat/la-volta-ciclista-comunitat-valenciana-femines-ha-finalitzat-hui-la-seua-primera-etapa-en-el-port-de-sagunt/)